CELEX: 22019D0179
Language: hr
Date: 2018-12-13 00:00:00
Title: Odluka br. 1/2018 Odbora za trgovinu od 13. prosinca 2018. o izmjeni Dodatka 1. Prilogu XIII. Sporazumu o trgovini između Europske unije i njezinih država članica, s jedne strane, i Kolumbije, Ekvadora i Perua, s druge strane [2019/179]

5.2.2019   
               
               
                  HR
               
               
                  Službeni list Europske unije
               
               
                  L 33/35
               
            
         ODLUKA br. 1/2018 ODBORA ZA TRGOVINU
         od 13. prosinca 2018.
         o izmjeni Dodatka 1. Prilogu XIII. Sporazumu o trgovini između Europske unije i njezinih država članica, s jedne strane, i Kolumbije, Ekvadora i Perua, s druge strane [2019/179]
         ODBOR ZA TRGOVINU,
         uzimajući u obzir Sporazum o trgovini između Europske unije i njezinih država članica, s jedne strane, i Kolumbije, Ekvadora i Perua, s druge strane, a posebno njegov članak 13. stavak 1. točku (d),
         budući da:
         
                     (1)
                  
                  
                     Kolumbija je 11. veljače 2014. podnijela Uniji zahtjev za dodavanje novih oznaka zemljopisnog podrijetla u Dodatak 1. Prilogu XIII. Sporazumu u skladu s člankom 209. Sporazuma. Unija je dovršila postupak u vezi s prigovorom i ispitivanje devet novih oznaka zemljopisnog podrijetla Kolumbije.
                  
               
                     (2)
                  
                  
                     U skladu s člankom 257. stavkom 2. Sporazuma Pododbor za intelektualno vlasništvo ocijenio je na sastanku stranke EU i Kolumbije 5. listopada 2018. informacije o devet novih oznaka zemljopisnog podrijetla Kolumbije i je Odboru za trgovinu predložio da u skladu s time izmijeni Dodatak 1. Prilogu XIII. Sporazumu.
                  
               
                     (3)
                  
                  
                     Dodatak 1. Prilogu XIII. Sporazumu trebalo bi stoga izmijeniti.
                  
               
                     (4)
                  
                  
                     Odluka o izmjeni Dodatka 1. Prilogu XIII. Sporazumu može se donijeti na sastanku Odbora za trgovinu na kojem su sudjelovale stranka Unija i Kolumbija, u skladu s člankom 14. stavkom 3. Sporazuma o trgovini, jer se odnosi isključivo na njihov bilateralni odnos i ne utječe na prava i obveze drugih andskih zemalja potpisnica,
                  
               ODLUČIO JE:
         
            Članak 1.
            U tablici pod točkom (a) „Oznake zemljopisnog podrijetla Kolumbije za poljoprivredne i prehrambene proizvode, vina, žestoka alkoholna pića i aromatizirana vina” u Dodatku 1. Prilogu XIII. Sporazumu dodaju se unosi iz Priloga ovoj Odluci.
         
         
            Članak 2.
            Ovu Odluku, sastavljenu u dva primjerka, potpisuju predstavnici Odbora za trgovinu koji su ovlašteni djelovati u ime stranaka za potrebe izmjene Sporazuma. Ova Odluka stupa na snagu od datuma zadnjeg potpisa.
            Ova Odluka stupa na snagu na dan donošenja.
         
         
            Sastavljeno u Quitou, Ekvador, 13. prosinca 2018.
            
               
                  Za Odbor za trgovinu
               
               
                  Voditelj delegacije EU-a
               
               Matthias JØRGENSEN
               
                  Voditelj delegacije Kolumbije
               
               Juan Carlos CADENA
            
         
      
      
         
            PRILOG
            
                        Café de Nariño
                     
                     
                        Kava
                     
                  
                        Café de Cauca
                     
                     
                        Kava
                     
                  
                        Café del Huila
                     
                     
                        Kava
                     
                  
                        Bizcocho de Achira del Huila
                     
                     
                        Kruh, fino pecivo, kolači, slastice, keksi i ostali pekarski proizvodi
                     
                  
                        Queso Paipa
                     
                     
                        Sir
                     
                  
                        Queso del Caquetá
                     
                     
                        Sir
                     
                  
                        Clavel de Colombia
                     
                     
                        Cvijeće i ukrasno bilje
                     
                  
                        Rosa de Colombia
                     
                     
                        Cvijeće i ukrasno bilje
                     
                  
                        Crisantemo de Colombia
                     
                     
                        Cvijeće i ukrasno bilje